ยอดพนมรุ้ง ปรับกลยุทธ์ใหม่ หวังคว้าชัยในศึก ONE: FOR HONOR
ขุนเข่าสายฟ้าฟาด ยอดพนมรุ้ง จิตรเมืองนนท์ ได้ไฟเขียวขึ้นสังเวียนวัน แชมเปียนชิพเป็นครั้งที่สอง ดวลแชมป์ WMC West Australian 2 สมัยอย่าง ไทเลอร์ ฮาร์ดคาสเซิล ชาวออสเตรเลีย ในศึก ONE: FOR HONOR ที่อินโดนีเซีย,วันที่ 13 เม.ย.62 สำหรับ ยอดพนมรุ้ง ในวัย 25 ปี ถือเป็นนักมวยแถวหน้าของวงการมวยไทย ผ่านสังเวียนมาแล้วกว่า 300 ไฟต์ คว้าแชมป์มวยไทย 6 สมัย แม้จะผิดหวังจากการประเดิมศึกวัน แชมเปียนชิพ ครั้งแรกด้วยการแพ้คะแนน ฟาบรีซ แฟร์เท็กซ์ เดแลนนอน แชมป์แม็กซ์มวยไทย 3 สมัย ชาวเฟรนช์เกียนา ไปแบบน่าเสียดาย เมื่อเดือนกันยายนปีที่ผ่านมา,และเมื่อได้หวนคืนสังเวียนระดับโลกอีกครั้ง จึงตั้งใจศึกษาข้อผิดพลาดและนำมาปรับปรุงแก้ไขเพื่อพัฒนาตัวเองสู่ชัยชนะ และหวังเป็นดาวเด่นบนสังเวียน วัน แชมเปียนชิพ ให้ได้,ในการชกมวยวันฯ ครั้งแรก ผมแพ้คะแนนมา ทำให้ต้องกลับมาศึกษาว่ามีข้อผิดพลาดอะไรบ้าง และหาทางแก้ไขปรับปรุง ซึ่งจากการที่ผมได้ศึกษาคลิปวิดีโอการชกของตัวเอ งและของนักมวยหลายๆ คน ก็เห็นจุดบกพร่องของตัวเองที่มีอาการตื่นเวทีและตีเข่ามากเกินไป,ปกติผมเป็นมวยเข่า และเคยชินกับการชกในเวทีมวยบ้านเรา ครั้งหน้าจึงต้องเน้นออกอาวุธให้มีความหลากหลาย เน้นเตะต่อยมากขึ้น ซึ่งมั่นใจว่าจะทำได้ดีกว่าเดิม และจะไม่ทำให้กองเชียร์ผิดหวังอย่างเด็ดขาด,สำหรับคู่เอกของรายการนี้ เป็นการป้องกันแชมป์โลกวัน ซูเปอร์ ซีรีส์ มวยไทย รุ่นฟลายเวตของ สามเอ ไก่ย่างห้าดาว กับผู้ท้าชิงชาวอังกฤษ โจนาธาน แฮ็กเกอร์ตี ถ่ายทอดสดจากสังเวียนอิสโตรา เสนายัน กรุงจาการ์ตา อินโดนีเซีย ในวันศุกร์ที่ 3 พฤษภาคมนี้ สามารถรับชมได้ทาง ONE Super App และเฟซบุ๊ก ONE Championship ตั้งแต่เวลา 19.00 น.เป็นต้นไป และรับชมย้อนหลังได้ทางไทยรัฐทีวี ช่อง 32.
ขุนเข่าสายฟ้าฟาด ยอดพนมรุ้ง จิตรเมืองนนท์ ได้ไฟเขียวขึ้นสังเวียนวัน แชมเปียนชิพเป็นครั้งที่สอง ดวล ไทเลอร์ ฮาร์ดคาสเซิล ชาวออสเตรเลีย ในศึก ONE: FOR HONOR ที่อินโดนีเซีย
ขุนเข่าสายฟ้าฟาด,ยอดพนมรุ้ง จิตรเมืองนนท์,วัน แชมเปียนชิพ,มวยไทย